Ad hoc-komitee moet SAUK-raad ondersoekSABC-gebou in Kaapstad Foto: Maroela Media Jackson Mthembu, ANC-hoofsweep, het voorgestel dat die ondersoek nie deur die portefeuljekomitee oor kommunikasie hanteer word nie, maar dat ŉ ad hoc-komitee aangestel word om die vermoë van die SAUK-raad om sy verpligtinge uit te voer, te ondersoek. Volgens die resolusie, wat deur al die politieke partye ondersteun is, sal die komitee onder meer die finansiële volhoubaarheid van die openbare uitsaaier ondersoek, die SAUK se reaksie op onlangse hofuitsprake en die vermoë van die raad om wetlik bindende besluite te neem aangesien daar net drie lede op die raad oor is. Die komitee sal uit 11 lede bestaan, ses van die ANC, twee van die DA, een van die EFF en twee van ander partye. Die komitee sal op 28 Februarie volgende jaar aan die Nasionale Vergadering terugvoering gee.